


בבית משפט השלום 								ת.א. 25/
בראשון לציון

תאריך חתימת המסמך: 29.12.25

התובע:                  יעקב פרייזלר, ת.ז. 313243602
			 מרחוב אדמו"ר הצמח 32,  כפר חב"ד
			 טלפון: 050-6789121
   
  ע"י ב"כ עו"ד אריאל פרייברג  (מ"ר 62254) ו/או יגאל רסקין
		  מרח' אבא הלל 7 , רמת גן
		  טל' : 03-7412358  ,  פקס: 077-3180983
			  דוא"ל: office@freiberg-law.com


      – נ ג ד –

הנתבעים:                1.   שלומי כהן, ת"ז 39661327
			       מרחוב מנחם בגין 9, בני ברק
 
                               2.  "הפול" המאגר הישראלי לביטוחי רכב
			      מרחוב אצ"ל 1, ראשון לציון
           	                 טל׳: 03-9424300;פקס: 03-9620303
                                דוא"ל: poolmoked@pool.org.il

				כתב תביעה 

סוג התביעה ונושאה: פלת"ד 

הסעדים המבוקשים: פיצויים בשל נזקי גוף בהתאם לסמכותו של בית משפט נכבד זה.  

סכום האגרה:	819 ₪ (תקנה 34 לתוספת לתקנות בתי המשפט (אגרות), תשס"ז – 2007. 


תיקים קשורים: 	לא קיימים תיקים קשורים. 


[bookmark: _Hlk61960106]				הזמנה לדין (טופס 2 תקנה 10) 

הואיל והתובע הגיש למחוז שיפוט זה כתב תביעה נגדך, המצורף בזאת, אתם מוזמנים להגיש כתב הגנה בתוך 60 ימים מיום שהומצאה לכם הזמנה זו. 

לתשומת ליבכם, אם לא תגיש כתב הגנה לפי תקנה 130 לתקנות סדר הדין האזרחי, התשע"ט – 2018, תהיה לתובע הזכות לקבל פסק דין שלא בפניך. 







	
חלק 2: 

(1) בעלי הדין : 

1. הנתבע 1, היה בכל הזמנים הרלבנטיים לתביעה זו הנוהג ו/או המשתמש ברכב מסוג אופנוע הנושא מ"ר 871-87-203 (להלן: "הרכב/ האופנוע").

2. הנתבעת 2 הינה חברת ביטוח הפועלת כחוק בישראל, ובכל הזמנים הרלבנטיים לתביעה זו ביטחה את השימוש ברכב על פי הוראות פקודת ביטוח רכב מנועי (נוסח חדש) תש"ל – 1970.

רצ"ב תעודת חובה ואישור משטרה, מסומנים ״כנספח 1״.

(2) פירוט הסעד המבוקש באופן תמציתי: 

3. התובע נפגע בתאונת דרכים כהגדרתה בחוק הפיצויים לנפגעי תאונות דרכים. הנתבעת 2 ביטחה את השימוש ברכב בו אירעה התאונה בביטוח חובה ועל כן עותר התובע לפצותו בגין הנזקים שנגרמו לו בתאונה.  

4. התובע, שוטר תנועה במשטרת ישראל, נעדר מעבודתו לאחר התאונה, נזקק להפוגות ממושכות במהלכה, כשירותו נפגעה, נגרמו לו הפסדי שכר ויגרמו לו גם בעתיד.

5. התובע מוגבל מאז התאונה בביצוע פעולות יומיומיות שונות ובניהול משק ביתו, הוא נזקק לעזרת הזולת וימשיך להיזקק לה גם בעתיד. 

6. עקב מגבלותיו הנובעות מהתאונה נזקק התובע לשימוש מוגבר במוניות, ולהסעות מיוחדות, ויזקק לכך גם בעתיד. 

(3) תמצית העובדות הנחוצות לביסוסה של עילת התביעה ומתי נולדה: 

7. בתאריך 20.3.25, בשעה 13:50 או בסמוך לכך, ברחוב ששת הימים, בבני ברק, נפגע התובע כתוצאה מהרכב ונחבל בגופו (להלן: "התאונה").

8. ממקום התאונה פונה התובע על ידי צוות מד"א לקבלת טיפול רפואי בבית החולים "בילינסון" בפתח תקווה, כשהוא סובל מכאבים בצלעות,  כאבים והגבלה בצוואר, בגב, בגפיים עליונות, בכתפיים, בזרוע ימין ובכף ידו, בבדיקה גופנית נמצאו שפשופים במרפק ימין ושפשופים וחתך בבטן, במיון בוצעו לו בדיקות דימות, לאחר חיטוי וחבישת הפצעים, שוחרר לביתו, בהמלצה להמשך מעקב רפואי, נטילת משככי כאבים וחופשה.


9. התובע אשר סבל מכאבים עזים, רגישות והגבלה בטווחי תנועות צוואר, גב, כתף וכף יד ימין, עם קושי בתפקוד נזקק לנטילת טיפול תרופתי לשיכוך כאב, והופנה לבדיקות דימות נוספות ולטיפולי פיזיותרפיה אינטנסיביים ומנוחה.

10. בדיקת CT הדגימו בלט דיסק בגובה 4L- 5L ובקע דיסק בגובה 5L-1S, כמו כן, הודגם קו שבר בחלק הדיסטלי של כף יד ימין, והופנה לבדיקת אורתופד מומחה כף יד.

11. לאחר בדיקה הוחלט להפנותו להמשך בירור, ביצוע טיפולי פיזיותרפיה, רפואה משלימה וטיפול שמרני לשיכוך כאב.

12. התובע המשיך לסבול מכאבים והגבלה בתנועות זרוע וכף יד ימין והוחלט להפנותו להמשך מעקב רפואי, בדיקות MRI לזרוע ימין, נטילת משככי כאבים והימנעות ממאמץ.

13. בדיקת MRI שכוונה לשורש כף יד ימין, הדגימה קרע אלכסוני ברצועה הסקאפולונטית עם יצירת ציסטה וקרע חלקי של גיד ECU, בעקבות הממצאים ומיצוי הטיפול השמרני, הוחלט על שקילת התערבות ניתוחית והוא הופנה להמשך מעקב רפואי שמרני עד להתייעצות ולקבלת החלטה.

רצ"ב תעודות רפואיות, מסומנות "כנספח 2".

14. מאז התאונה סובל התובע מכאבים והגבלה בתנועות הצוואר, הגב, זרוע ושורש כף יד ימין, מקושי בכיפוף, מקושי בביצוע תפקודים ידניים, מקושי באחיזה והרמה, מקושי בכתיבה ובהקלדה, מקושי בנשיאת משאות, מכאבים עזים, מכאב לאחר ישיבה ממושכת, מקשיי הירדמות ושינה לא רציפה, הוא תלוי בטיפול תרופתי לשיכוך כאב, נזקק לקבלת טיפול רפואי ופיזיותרפיה והטיפולים בו צפויים להימשך גם בעתיד. 

15. התובע שוטר באגף התנועה מחמת התאונות ותוצאותיה נפגעה כשירותו, נזקק להפוגות ממושכות, הוא מתקשה בביצוע מטלות ועבודות בשכר, קידומו נפגע, נגרמו לו הפסדי שכר ויגרמו לו הפסדי שכר בעתיד.

16. עקב מגבלותיו הנובעות מהתאונה, בשים לב לאופי פגיעתו ולכך שמתקשה להתנייד באמצעות רכב דו גלגלי כפי שעשה עובר לתאונה, נזקק התובע לשימוש מוגבר במוניות, ולהסעות מיוחדות ויזקק לכך גם בעתיד. 

17. מאז התאונה ומחמת תוצאותיה מתקשה התובע בניהול משק ביתו, נזקק לעזרת הזולת ויזקק לה גם בעתיד.

18. עקב מגבלותיו הנובעות מהתאונה, בשים לב לאופי פגיעתו נזקק התובע לשימוש מוגבר במוניות, ולהסעות מיוחדות ויזקק לכך גם בעתיד. 
                       
חלק 3 
1. להלן פירוט נזקי התובע:
1. נזק מיוחד:  
(1)  פגיעה בכושר ההשתכרות בעבר –			          110,500 ₪ 
(2)  עזרת הזולת בעבר –	           				              25,250 ₪  
(3)  הוצאות רפואיות ונסיעות לטיפולים בעבר –	           9,500 ₪ 
(4)  הסעות מיוחדות ושימוש מוגבר במוניות בעבר -            18,400 ₪



2. נזק כללי:
כב' בית המשפט מתבקש לפסוק לתובע פיצוי הולם בגין נזקיו, בין היתר, בראשי הנזק הבאים:
(1) הפסדי השתכרותו בעתיד, על-פי מידת מוגבלותו התפקודית של התובע, או לחילופין, בהתאם לשיעור נכותו הרפואית, לרבות הפסדים בתקופת  הפנסיה.
(2)  עזרת הזולת בעתיד.
(3)  הוצאות רפואיות ופארה רפואיות ונסיעות לטיפולים בעתיד. 	
(4)  הוצאות בגין נסיעות בעתיד. 
(5)  פיצוי בגין נזקיו הלא ממוניים של התובע. 

פירוט העובדות המקנות סמכות לבית המשפט:
 
19. הנתבע 1 חייב לפצות את התובע בהיותו הנוהג ו/או המשתמש ברכב.

20. הנתבעת 2 חייבת לפצות את התובע בהיותה מבטחת השימוש ברכב בעת התאונה.

21. כל הטענות בכתב תביעה זה נטענות במצטבר או לחילופין, הכל לפי תכנן והקשרן.

22. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעת 2. 

אשר על כן, מתבקש כב' ביהמ"ש להזמין את הנתבעים לדין ולחייבם, לפצות את התובע כמפורט לעיל, בצירוף ריבית חוקית מירבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.	









                                                                                          ______________
						               אריאל פרייברג, עו"ד
								          ב"כ התובע



